== Pontoppidans beskrivelse ==
Kraken omtales ikke i de norrøne [[saga]]er, men tilsvarende dyr som ''lyngbakr''<ref>[https://www.reddit.com/r/thalassophobia/comments/d577cp/according_to_the_norse_mythology_lyngbakr_was_a/ ''Lyngbakr]</ref> og ''hafgufa'' ("Havgus") nævnes i [[Orvar-Odd]]s saga og i ''[[Kongespejlet]]''. Teksten skildrer et søuhyre stort som en ø. Dyret viser sig sjældent, og teksten foreslår, at der måske kun findes 1-2 dyr af arten i hele verden. Der findes også beretninger om enorme havuhyrer i asiatiske [[farvand]]e og i [[antikken]]s [[Middelhavet|Middelhav]] og [[Atlanterhavet|Atlanterhav]]. Uhyret, der kaldes for kraken, er dog første gang udførligt beskrevet af [[Erik Pontoppidan den yngre|Erik Pontoppidan]], den danske [[biskop]] af [[Bjørgvin Stift|Bergen]], i hans ''Det første Forsøg paa Norges naturlige Historie, forestillende dette Kongeriges Luft, Grund, Fjelde, Vande, Væxter, Metaller, Mineralier, Steen-arter, Dyr, Fugle, Fiske og omsider Indbyggernes Naturel, samt Sædvaner og Levemaade,'' I-II, Kbh. 1752-1753.<ref>[https://www.nb.no/nbsok/nb/34de0f4d96b2dd8914eeb75b5b49d484#3] 
 ''Pontoppidans naturhistorie''</ref> 
[[Fil:20000_squid_holding_sailor.jpg|thumb|[[Kæmpeblæksprutte]] angriber søfolk.]]
Pontoppidan baserede sin skildring på norske fiskeres beretninger. Når det på steder med 80-100 favners dybde (140-180 meter), pludselig kun var 20-30 favner (40-50 meter), vidste fiskerne, at en krake befandt sig under dem. De fortalte, at kraken især viste sig om sommeren og lignede skær og holme. Der kunne samle sig store mænger fisk på krakens ryg, og fiskerne kunne derfor "''fiske på kraken''", men med den yderste forsigtighed, så den ikke pludselig steg til overfladen og væltede bådene og trak dem ned i den [[malstrøm]], der ville opstå, når den dykkede igen. Pontoppidan fortæller, hvordan skabningen spiser i nogle måneder, og i de påfølgende tømmer sin [[afføring|afføring,]] der misfarver vandet og omdanner det til en tyk pløre, der lugter godt og lokker flere fisk til.
Folkeminde Geologi